jkorsvik/nowiki_second_scrape_merged huggingface dataset:
Alexander Sinclair

Alexander Sinclair (født 28. juni 1911, død 2. oktober 2002) var en canadisk ishockeyspiller som deltok i de olympiske vinterleker 1936 i Garmisch-Partenkirchen.
Sinclair spilte på det candaiske amatørlaget Port Arthur Bearcats som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene.


== OL-medaljer ==
1936  Garmisch-Partenkirchen -  Sølv i ishockey  Canada


== Eksterne lenker ==
(en) Alexander Sinclair – Olympedia 
(en) Alexander Sinclair – Sports-Reference (OL-resultater – arkivert) 
(en) Alexander Sinclair – databaseOlympics.com (arkivert) 
(en) Alexander Sinclair – Eliteprospects.com
Gaggia

Gaggia er et italiensk firma som lager kaffemaskiner, spesielt espresso- og cappuccinomaskiner, i tillegg til andre mindre kjøkkenmaskiner. Firmaet er eid av Saeco International Group, et datterselskap av den nederlandske giganten innen forbrukerelektronikk, Philips.


== Historie ==
Grunnleggeren, Achille Gaggia, søkte om patent på den første moderne kaffemaskinen 5. september 1938, for kommersiell bruk i hans egen kaffebar. Maskinen presset vannet gjennom kaffen med høyt trykk, slik at man fikk det karakteristiske skumlaget på toppen som er unikt for espresso.
Firmaet Gaggia startet i 1947 og ble formelt grunnlagt i 1948. I starten produserte det maskiner for kommersielt bruk, men i 1977 kom den første maskinen for hjemmebruk, som nå er hoveddelen av produksjonen.


== Eksterne lenker ==
Offisielt nettsted 
(en) Gaggia – kategori av bilder, video eller lyd på Commons
William Thomson (ishockeyspiller)

William F. Thomson (født 23. mars 1914 i Troon i Skottland, død 6. august 1993) var en canadisk ishockeyspiller som deltok i de olympiske vinterleker 1936 i Garmisch-Partenkirchen.
Thomson spilte på det canadiske amatørlaget Port Arthur Bearcats som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene.


== OL-medaljer ==
1936  Garmisch-Partenkirchen -  Sølv i ishockey  Canada


== Referanser ==


== Eksterne lenker ==
(en) William Thomson – Olympedia 
(en) William Thomson – Sports-Reference (OL-resultater – arkivert) 
(en) William Thomson – databaseOlympics.com (arkivert) 
(en) William Thomson – National Hockey League (NHL) 
(en) William Thomson – Hockeydb.com 
(en) William Thomson – Hockey-Reference.com 
(en) William Thomson – Eliteprospects.com
Hartmut Walravens

Hartmut Walravens (født 9. september 1944 i Adorf i Diemelsee (Waldeck-Frankenberg) i Tyskland) er en tysk sinolog og bibliotekar. Han har virket ved Staatsbibliothek Berlin.


== Verker ==
Kleinere Schriften von Berthold Laufer. Teil I: Publikationen aus der Zeit von 1894 bis 1910. 2 Bde. Steiner, Stuttgart 1998 ISBN 978-3515021289
Kleinere Schriften von Berthold Laufer. Teil II: Publikationen aus der Zeit von 1911 bis 1925. 2 Bde. Steiner, Stuttgart 1998 ISBN 978-3515026512
Kleinere Schriften von Berthold Laufer. Teil II: Publikationen aus der Zeit von 1925 bis 1934. Steiner, Stuttgart 1998 ISBN 978-3515036887
Chinesische und mandjurische Handschriften und seltene Drucke, Teil 6: Libri Sinici. Neue Sammlung 1913-1945. Ein Bestandkatalog der Staatsbibliothen zu Berlin Preussischer Kulturbesitz. Bearbeidet av Helmut Walravens. Stuttgart: Franz Steiner 2009.


== Referanser ==


== Eksterne lenker ==
(de) Verk av og om Hartmut Walravens i katalogen til det tyske nasjonalbiblioteket
SUB Göttingen
David Neville (ishockeyspiller)

David John Neville (født 2. mai 1908, død 14. oktober 1991) var en canadisk ishockeyspiller som deltok i de olympiske vinterleker 1936 i Garmisch-Partenkirchen.
Neville spilte på det canadiske amatørlaget Port Arthur Bearcats som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene.


== OL-medaljer ==
1936  Garmisch-Partenkirchen -  Sølv i ishockey  Canada


== Eksterne lenker ==
(en) David Neville – Olympedia 
(en) David Neville – Sports-Reference (OL-resultater – arkivert) 
(en) David Neville – databaseOlympics.com (arkivert) 
(en) David Neville – Hockeydb.com 
(en) David Neville – Eliteprospects.com
Best Western Stav Hotel

Best Western Stav Hotel er et hotell i Malvik kommune i Trøndelag. Det ligger ved og delvis over europavei 6, rundt 4 km vest for Hommelvik.
Stav Hotel åpnet i februar 1990 og var det første overnattingsstedet i Norge delvis bygd over en motorvei. Hotellet er bygget på modell fra Tyskland og har en særegen konstruksjonsmessig oppbygging. Hotellet ble i 2009 medlem i hotellkjeden Best Western Hotels.


== Eksterne lenker ==
Best Western Stav Hotel
Edward Kajdański

Edward Kajdański (født 26. november 1925 i Harbin i Kina, død 10. september 2020) var en polsk forfatter, journalist, sinolog og diplomat. Han har utgitt både i eget navn, men også under pseudonymene Władysław Kański og Aleksander Franchetti.
Han ble født inn i en polsk ingeniørfamilie som virket i Mandsjuria i Kina, og vokste opp i Harbin med skolegang på et polsk gymnas der. I 1944 begynte han farmasistudiet på det polskmandsjurske universitet i Harbin. Etter at Den røde armé rykket inn i området på slutten av annen verdenskrig fortsatte han skolegangen på Harbins polytekniske høyskole, og tok eksamen der i 1951.
Kort etter ble han og de andre polakker repatriert til Polen. Ikke minst på grunn av sin bakgrunn ble han engasjert i det polske utenriksministerium i 1957, og i 1963 ble han sendt som diplomat til Beijing. Han var der til 1975, men kom senere tilbake som konsul i Guangzhou fra 1979 til 1982.
Han ble også en populær journalist i Polen med sine innsiktsfulle bidrag til forståelsen av det kinesiske samfunn, tibetansk kultur og historie, og annet tilgrensende. En særlig interesse gjaldt den polske hoffjesuitten Michał Boym som tjente under Ming-dynastiet og var en stor botaniker og kartograf.


== Verker i utvalg ==
Władysław Kański (pseudonym for E. Kajdański): Chińska Republika Ludowa. Zarys rozwoju gospodarczego 1949–1969, Książka i Wiedza, 1971
Edward Kajdański: Fort Grochowski, Wydawnictwo Pojezierze, Olsztyn, 1982
Edward Kajdański: Architektura Chin, Wydawnictwo Arkady, 1986, ISBN 83-213-3234-X
Edward Kajdański: Dzienniki syberyjskich podróży Kazimierza Grochowskiego 1910–1914, Wydawnictwo Lubelskie, 1986, ISBN 83-222-0426-4
Edward Kajdański: Perłowy Trójkąt, Książka i Wiedza, 1987, ISBN 8305117405
Edward Kajdański: Michał Boym – ostatni wysłannik dynastii Ming, Wydawnictwo Polonia, Warszawa, 1988
Edward Kajdański: Tajemnica Beniowskiego: odkrycia, intrygi, fałszerstwa, OW Volumen, Warszawa, 1994
Edward Kajdański: Michał Boym – Ambasador Państwa Środka, Książka i Wiedza, 1999, ISBN 83-05-13096-7
Edward Kajdański: Korytarz. Burzliwe dzieje Kolei Wschodniochińskiej 1898–1998, Książka i Wiedza 2000, ISBN 83-05-13162-9
Edward Kajdański: Długi cień wielkiego muru, Oficyna Naukowa, Warszawa, 2005, ISBN 83-88164-88-0
Edward Kajdański: Chiny – Leksykon, Książka i Wiedza, 2005
Aleksander Franchetti (pseudonym), Tybetańska księżniczka, PIW, Warszawa, 2006, ISBN 83-06-02989-5
Edward Kajdański: Michała Boyma opisania swiata, Warszawa: Oficyna Wydawnica Volumen 2009.


== Referanser ==
Gustav Stuberg

Gustav Uldriksen Stuberg (født 22. mai 1906 i Lånke i Nord-Trøndelag, død 28. februar 1980 samme sted) var en norsk gårdbruker og politiker (Sp) som var ordfører i Lånke 1957–1959.
Han vokste opp på morfarens gård, Østre Stuberg i Lånke. Gustav Stuberg giftet seg i 1925 med Jonetta Larsdatter Korstad fra Hegra. De fikk tre barn. Han fikk skjøte på Østre Stuberg i 1932, og overdro gården til sin sønn i 1972.Stuberg var medlem av Lånke kommunestyre 1948–1951 og 1956–1959, ordfører 1957–1959 samt medlem av skolestyret og ligningsutvalget. I 1960 ble han valgt til formann i Lånke senterparti.


== Referanser ==
August Kammer

August Frederick «Fred» Kammer, Jr. (født 3. juni 1912 i Montclair i New Jersey, død 21. februar 1996 i Hobe Sound i Florida) var en amerikansk ishockeyspiller som deltok i de olympiske vinterleker  1936 i Garmisch-Partenkirchen.
Kammer vant en olympisk bronsemedalje i ishockey under vinter-OL 1936 i Garmisch-Partenkirchen. Han spilte på det amerikanske laget som kom på tredjeplass i ishockeyturneringen.
USA vant sin semifinalegruppe og i finalerunden beseiret de Tsjekkoslovakia med 2-0, spilte uavgjort 0-0 mot Storbritannia og tapte med 0-1 til Canada. Storbritannia ble olympiske mestere, Canada fikk sølv og bronsemedaljene gikk til USA.


== OL-medaljer ==
1936  Berlin -  Bronse i ishockey,  USA


== Referanser ==


== Eksterne lenker ==
(en) August Kammer – Olympedia 
(en) August Kammer – Sports-Reference (OL-resultater – arkivert) 
(en) August Kammer – databaseOlympics.com (arkivert) 
(en) August Kammer – Eliteprospects.com
Lorents Stenvig

Lorents Johansen Stenvig (født 7. juni 1884 i Lånke, død 23. april 1967 i Stjørdal) var en norsk gårdbruker, underoffiser og politiker. Han var Lånkes ordfører 1929–1937, valgt for Bondepartiet.Han var sønn av gårdbruker og fanejunker Johan Arnt Stenvig og hustru Gurine Hofstad. Morsslekten eide gården Østre Hus ved Lånke kirke, der Lorents Stenvig ble født og vokste opp. Faren var medlem av herredsstyrene i Nedre Stjørdalen og Lånke samt valgmann, valgt for Venstre og Samlingspartiet. Lorents Stenvig giftet seg i 1911 med Aasta Moen, datter av stasjonsmester Johan Moen ved Hell stasjon. Ekteparet fikk to barn sammen.Etter eksamen ved trønderbrigadens underoffisersskole i 1906 var han materialforvalter ved AS Meraker Gruber i tre år. I 1911 ble han sersjant, senere furer, ved det 16. infanteriregiment i Tromsø stift. Han ble også bokholder ved Tromsø Elektrisitetsverk. I 1924 kom han tilbake til Lånke for å overta slektsgården, og gikk over til en stilling som løytnant ved det 12. infanteriregiment og forvalter ved furasjemagasinet i det 5. intendanturkompani på Værnes 1926–1944. Han var sjef for forpleiningen under forsvaret av Hegra festning i 1940, noe han mottok Krigsmedaljen for. På sine eldre dager forpaktet han bort gården i Lånke.Han døde i 1967 og ble begravet fra Værnes kirke.


== Referanser ==
Philip LaBatte

Philip William «Phil» LaBatte (født 5. juli 1911 i Minneapolis i Minnesota, død 6. september 2002 i Alexandria i Virginia) var en amerikansk ishockeyspiller som deltok i de olympiske vinterleker  1936 i Garmisch-Partenkirchen.
LaBatte vant en olympisk bronsemedalje i ishockey under vinter-OL 1936 i Garmisch-Partenkirchen. Han spilte på det amerikanske laget som kom på tredjeplass i ishockeyturneringen.
USA vant sin semifinalegruppe og i finalerunden beseiret de Tsjekkoslovakia med 2-0, spilte uavgjort 0-0 mot Storbritannia og tapte med 0-1 til Canada. Storbritannia ble olympiske mestere, Canada fikk sølv og bronsemedaljene gikk til USA.


== OL-medaljer ==
1936  Berlin -  Bronse i ishockey,  USA


== Eksterne lenker ==
(en) Philip LaBatte – Olympedia 
(en) Philip LaBatte – Sports-Reference (OL-resultater – arkivert) 
(en) Philip LaBatte – databaseOlympics.com (arkivert) 
(en) Philip LaBatte – Hockeydb.com
Enigmatic: Calling

Enigmatic: Calling er det tredje studioalbumet til det norske progressiv metal-bandet Pagan's Mind. 


== Sporliste ==
«The Celestine Prophecy» – 7:37
«Enigmatic Mission» – 5:17
«Supremacy, Our Kind» – 6:01
«Entrance to Infinity» – 7:49
«Coming Home» – 2:36 (instrumental)
«Celestial Calling» – 7:00
«Taken» – 7:35
«Resurrection (Back in Time)» – 6:37
«Appearance» – 1:52 (instrumental)
«Search for Life» – 5:01
«New World Order» – 8:13
«Enigmatic Mission» (Video) − 5:23


== Personell ==
Nils K. Rue − Vokal
Jørn Viggo Lofstad − Gitar
Steinar Krokmo − Bass
Stian Kristoffersen − Trommer
Ronny Tegner − Keyboard


== Eksterne lenker ==
(en) Enigmatic: Calling på MusicBrainz
Thomas Dinesen

Thomas Fasti Dinesen  (født 9. august 1892 på Rungstedlund Rungsted i Danmark, død 10. mars 1979) var en dansk forfatter, soldat og sivilingeniør, sønn av Wilhelm Dinesen og bror til Karen Blixen. Han ligger begravet på Hørsholm Kirkegård.
Thomas Dinesen deltok i første verdenskrig som frivillig. Som soldat var han tilknyttet et kanadisk regiment (Quebec Regiment – Royal Highlanders of Canada). Han ble som menig sendt til vestfronten i Frankrike. Her ble han tildelt det engelske Victoria Cross den 12. august 1918 ved Parvillers-le-QuesnoyParvillers for tapperhet. Han ble også dekorert med den franske ordenen Croix de Guerre. Han ble senere utnevnt til løytnant.
Gift i 1926 med Jonna Marie Dinesen, f. Lindhardt 
Thomas Dinesen reiste mye i blant annet USA, Russland og til sin søster i Kenya. Han brukte senere sine opplevelser i sitt forfatterskap. 


== Bibliografi ==
No Man’s Land – En dansker med canadierne ved vestfronten Reitzels Forlag, 1929.
Syrenbusken (noveller)
Boganis – Min fader, hans slægt, hans liv og hans tid, Forlaget Gyldendal, København 1972.
Dagbog fra Safari i Masai-Reserve 28. Februar – 15. April 1922. Utgitt med etterord av Ole Wivel, Utgitt av Gyldendal  samt Jagt- og Skovbrugsmuseet, København 1982, ISBN 87-00-06281-2.
Tanne – Min søster Karen Blixen, Forlaget Gyldendal, København 1974.– engelsk: Dinesen, Thomas: My Sister, Isak Dinesen, Oversatt til engelsk ved Joan Tate, Forlaget Michael Joseph, London 1975, ISBN 0-7181-1360-8.


== Se også ==
Karen Blixen
Dinesen (slekt)


== Referanser ==


== Eksterne lenker ==
(en) Thomas Dinesen – kategori av bilder, video eller lyd på Commons 
(da) Thomas Dinesen på bibliografi.dk
Omtale på Veterans Affairs Canada
Thomas Dinesen på Find a Grave
«Viktoriakorsets danskere», artikkel i Siden Saxo
Pasvik naturreservat

Pasvik naturreservat er et naturreservat i Sør-Varanger kommune, Finnmark og i Murmansk oblast i Russland. Naturreservatet ligger i Pasvikdalen, på begge sider av den russiske grensen. Den norske delen har siden 1996 status som ramsarområde, på grunn av sin betydning for trekkfugler.
Reservatet ble opprettet i 1993 for å bevare et forholdsvis urørt, opprinnelig våtmarksområde, med rik natur- og kulturhistorie. Den norske delen omfatter 19,1 km² herav 4,5 km² vannareal; den russiske delen ca. 147,3 km² herav 26,9 km² vannareal. Reservatet grenser på norsk side til Øvre Pasvik nasjonalpark og Øvre Pasvik landskapsvernområde. 
Mens det meste av Pasvikelva er regulert til vannkraftproduksjon, er reservatet, og særlig Fjørvatnet, som ligger sentralt i verneområdet, et intakt naturområde. Vannet er grunt, har frodig vegetasjon og et rikt fugleliv. Fjørvatnet har frodig og tett vegetasjon av elvesnelle og starr, med takrørkratt, og kratt av vier og bjørk. I tillegg til området rundt Fjærvann omfatter reservatet på norsk side noen store myrområder. På russisk side er det vernet store furuskogsområder mellom elva og grensesperringene, nordover nesten til industribyen Nikel.  
Fjærvann er isfritt tidlig om våren og sent på høsten, og er av stor betydning som rasteområde for mange ender og vadefugler som hekker i de store myr- og skogområdene i Pasvikdalføret. En karakterart er sangsvane som under trekket kan opptre i store flokker. Reservatet er også vestgrense for utbredelse av østlige arter som lappfiskand, sotsnipe, lappspove og kvartbekkasin.


== Eksterne lenker ==
(no) Pasvik naturreservat i Miljødirektoratets nettsted Naturbase
John Lax

John Charles Lax (født 21. juli 1911 i Arlington i Massachusetts, død 14. juli 2001) var en amerikansk ishockeyspiller som deltok i de olympiske vinterleker 1936 i Garmisch-Partenkirchen.
Lax vant en olympisk bronsemedalje i ishockey under vinter-OL 1936 i Garmisch-Partenkirchen. Han spilte på det amerikanske laget som kom på tredjeplass i ishockeyturneringen.
USA vant sin semifinalegruppe og i finalerunden beseiret de Tsjekkoslovakia med 2-0, spilte uavgjort 0-0 mot Storbritannia og tapte med 0-1 mot Canada. Storbritannia ble olympiske mestere, Canada fikk sølv og bronsemedaljene gikk til USA.


== OL-medaljer ==
1936  Berlin -  Bronse i ishockey,  USA


== Referanser ==


== Eksterne lenker ==
(en) John Lax – Olympedia 
(en) John Lax – Sports-Reference (OL-resultater – arkivert) 
(en) John Lax – databaseOlympics.com (arkivert) 
(en) John Lax – Hockeydb.com 
(en) John Lax – Eliteprospects.com
Nils M. Vaagland

Nils Anton Simon Martinussen Vaagland (født 11. februar 1872 i Halsa, død 29. desember 1965 samme sted) var en norsk sakfører, dommer og politiker (V).
Han var sønn av lærer og klokker Martinus Nilsen og hustru Johanne Nilsdatter. Han giftet seg i 1912 med Dagrun Kuløy, datter av folkehøyskolebestyrer Ole Kristian Kuløy og hustru Karoline Tandberg.Han gikk 5. brigades underoffiserskole i Trondhjem, sanitetskurset og Den kongelige tegneskole, og tok artium i 1899 og juridisk embedseksamen i 1905. I studietiden gjorde han tjeneste på sanitetskorpsets kontor, og tjenestegjorde i militæret hver sommer. I 1905 åpnet han sin egen sakførervirksomhet i Stjørdal, hvor han også drev gårdsbruk og bestyrte flere industriforetak. Han var ordfører i Stjørdal 1911–1925, styreformann i Stjørdal kommunale elektrisitetsverk 1913–1928, styremedlem ved Østmarka sykehus 1918–1928, og grunnlegger og formann i Stjørdal folkeakademi.I 1925 ble han utnevnt til assessor (dommer) ved Trondhjems stiftsoverrett, og i 1929 til sorenskriver ved Nordmøre sorenskriverembede i Kristiansund. Han tok avskjed som sorenskriver ved utgangen av 1942, 70 år gammel. Han påtok seg også en rekke offentlige verv i Kristiansund og omegn. Som pensjonist forfattet Vaagland en bygdebok for Halsa i to bind.Han ble i 1959 tildelt Kongens fortjenstmedalje i gull.


== Referanser ==
Alam I

Alam I, eller Bahadur Shah I (født 14. oktober 1643 i Burhanpur i India fødselnavnet Muazzam, død 27. februar 1712 i Lahore) var indisk stormogul. 
Han var eldste sønn av stormogulen Aurangzeb. Da Alam hadde nedkjempet sine rivaler om tronen var han 63 år. Han regjerte ikke lenge nok til å befeste riket igjen. I sine fem år som stormogul (1707–1712) regjerte over et rike som var på hell. Han måtte først befeste sin egen stilling overfor broren, og forsøkte deretter uten særlig fremgang å komme til en ordning med de stadig mer selvstendighetskjære rajputer og marather.
I Alams tid gjorde sikhene opprør under guru Gobind Singh. Det endte med at  sikhene klarte å løsrive seg fra Mogulriket. 
Etter Alams død i Lahore fulgte som sedvanlig en tronfølgekrig. Tre av hans sønner falt, og den fjerde, Djahandar Shah, besteg tronen.
Alam I ble gravlagt i Delhi.


== Referanser ==
Meiji Hokkaido-Tokachi Oval

Meiji Hokkaido-Tokachi Oval er en innendørsbane for hurtigløp på skøyter i byen Obihiro på øya Hokkaido i Japan. Hallen ble åpnet i september 2009 som den andre innendørsbanen i Japan, etter M-Wave i Nagano.
Banen ligger 79 moh., og er bygd på samme sted som den gamle kunstisbanen fra 1986, No Mori Skating Centre. Sprint-VM i 2010 var det første internasjonale mesterskapet hallen.


== Referanser ==


== Eksterne lenker ==
Anleggets hjemmeside (på japansk)
(en) Meiji Hokkaido-Tokachi Oval – Profil og resultatoversikt på SpeedSkatingNews.info.
Profil og resultatoversikt på SpeedSkatingStats.com en nl
Peter Andreas Hofstad

Peter Andreas Hofstad (født 18. april 1858 i Stjørdal, død 15. april 1925 samme sted) var en norsk gårdbruker og politiker.
Han var sønn av gårdbruker Gullik Pettersen Ertzgaard og hustru Ingeborg Hofstad, sønnesønn av eidsvollsmann og stortingsmann Petter Johnsen Ertzgaard samt brorsønn av ordfører Johan Ertzgaard. Han vokste opp på morens slektsgård, Vestre Hofstad i Stjørdal, og fikk skjøte på denne av faren i 1887. Han giftet seg i 1886 med Sollaug Olsdatter Storflor. Deres eldste sønn, Gunnar Hofstad, overtok Vestre Hofstad og ble kommunepolitiker og kontorsjef i Stjørdal kommune, mens en annen sønn, Ole J. Hofstad, ble gårdbruker på Østkil i Hegra og ordfører i Hegra kommune, og Asbjørn Hofstad ble fylkesagronom i Sør-Trøndelag og kommunepolitiker i Orkdal.Peter Andreas Hofstad var medlem av Nedre Stjørdal herredsstyre før herredsdelingen 1899–1901, så medlem av Stjørdal herredsstyre 1902–1904, 1908–1910 og 1914–1922, i perioden 1908–1910 som Stjørdals ordfører og valgt som venstremann. I flere perioder var han også valgt på Jordbrukernes liste, knyttet til Bondepartiet. Han var også formann i direksjonen (styret) i Stjørdalens Sparebank 1915–1925, direktør og kasserer i Stjørdal brandforsikringsforening, og ofte benyttet som takstmann.Han ble rammet av spanskesyken, «en knekk som han til tross for sin sterke konstitusjon ikke forvant». Han døde i april 1925, 66 år gammel, etter å ha vært sengeliggende i måneder.


== Referanser ==
Sjømannskap

Sjømannskap er kunnskap om å mestre bruk av større og mindre fartøy og det inkluderer flere fag og ferdigheter. Blant disse er navigasjon, sjørett, meteorologi, skipsføring, samband og havari (brannslukning, havsnød, redning m.m.).
Et fag fra tidligere tiders sjømannskap er kunnskap om tauverk og tauarbeid, som spleis og knuter.


== Litteratur ==
Knut Lein, Sjømannskap, NKS-Forlaget, 1983, Oslo ISBN 82-508-0283-7 (Ebok fra bokhylla.no)
Per Christiansen, Sjømannskap : skip og maskiner. D. 1 : Sjømannskap og skip, Aschehoug, 1970, Oslo ISBN 8203001335 (Ebok fra bokhylla.no)
Rajputer

Rajputene, navngitt etter den hinduistiske krigsherren Rajput, er en indisk kaste innen krigerkasten (kshatriyaene).
Rajputene bygde opp flere statsdannelser i det gamle India, hvorav den mest kjente turde være Rajputana, i det nåværende Rajasthan.
Dagrun Anholt

Dagrun Anholt (født 7. februar 1975) er en norsk skuespiller.


== Karriere ==
Anholt deltok i flere lokale teateroppsetninger før hun fikk en av hovedrollene i TV-serien Forviklinger på gården om Den lille traktoren Gråtass. Senere spilte hun i mini-serien Sejer - Elskede Poona (2003) og i den norske spillefilmen Buddy. Hun hadde også en rolle i TV-serien Hos Martin.Hun spilte rollen som «Rita Hansen» i dramaserien Hvaler, som hadde premiere høsten 2010. Høsten 2011 hadde hun en gjesterolle i 18 episoder av TV 2s såpeserie Hotel Cæsar, som «Veronica Fasting». I serien Willys jul hadde hun rollen som «Astrid», Willys tante. Hun har også spilt moren til Anja i filmen Kule Kidz gråter ikke.


== Referanser ==


== Eksterne lenker ==
(en) Dagrun Anholt på Internet Movie Database 
(en) Dagrun Anholt hos The Movie Database